Publication: Magyar Közlöny
Issue: MK-1998-21 (Year: 1998, Number: 21)
Era: 1990-2004
Section: 168/1997. (X. 6.) Korm. rendelet (a továbbiakban: Vhr.),
Paragraph Index: 75

1. §-a alapján a nőket nyolcévi, a férfiakat pedig tízévi korkedvezményben jogosító munkakörben eltöltött idő után illeti meg. A jogalkotó tehát a Vhr. 1. §-ában már alkalmaz pozitív diszkriminációt a nők javára. Aminthogy az azonos munkakört betöltő, azonos munkát végző férfiak és nők között alkotmányosan indokolt különbséget tenni a korkedvezményes nyugdíjra való jogosultság feltételeinek meghatározása tekintetében, alkotmányosan már indokolhatatlan az azonos munkakört betöltő és azonos munkát végző férfiaknak a korkedvezményre való jogosultságból történő teljes kizárása akkor, ha a szervezet fokozott igénybevétele vagy az egészségre vonatkozó különös ártalom a férfiak tekintetében is fennáll. A Vhr. melléklete a fonó és szövő stb. munkakörökkel kapcsolatban csak egyfajta munkaköri leírást tartalmaz és nem tesz különbséget férfi és nő között. Ez azt jelenti, hogy az adott munkakörökben mindkét nem azonos munkaköri ártalmaknak van kitéve. A férfiak hátrányos megkülönböztetésének ebben az összefüggésben már nem lehet alkotmányos indoka a férfiakra általában jellemző nagyobb fizikai teherbírás, a nőktől eltérő más biológiai és fizikai szerep, mert az adott munkakörökkel együttjáró különös egészségi ártalom (porbelégzés, zaj stb.) a férfiakat ugyanúgy éri mint a nőket. Ezzel szemben a melléklet munkaköri felsorolása csak a női nemre történő utalással a férfiakat kizárja a korkedvezményből. Ez a kizárás a Vhr. 1. §-ában alkalmazott megkülönböztetésen túlmenően már megengedhetetlen diszkriminációnak minősül, sérti az Alkotmány 66. §-ának (1) bekezdését és 70/A. §-ának (1) bekezdését és ezért alkotmányellenes. Ezekre a körülményekre figyelemmel az Alkotmánybíróság az indítványt megalapozottnak találta és a Vhr.

Source: https://magyarkozlony.hu/hivatalos-lapok/231608c7ab1ada588298f6757c99d3bf249fa982/dokumentumok/65d60f66f329ebc32d9d87e734185766a5a3d713/letoltes